b'\n_START_ARTICLE_\nDu\xc5\xa1an Kraigher\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de je bil Alojz Kraigher, slovenski pisatelj in zdravnik, brata pa Boris Kraigher in Uro\xc5\xa1 Kraigher._NEWLINE_Leta 1932 je promoviral na Pravni fakulteti v Ljubljani in se kot odvetni\xc5\xa1ki pripravnik zaposlil v Celju. Leta 1937 je bil sprejet v KPS in leto pozneje imenovan za \xc4\x8dlana OK KPS Celje. Povezoval je organizacije KP z dru\xc5\xa1tvi razli\xc4\x8dnih politi\xc4\x8dnih smeri in delavsko-kme\xc4\x8dkim gibanjem._NEWLINE_Leta 1940 je zaradi pri\xc4\x8dakovane aretacije od\xc5\xa1el v ilegalo \xe2\x80\x93 bil je organizator ilegalnih tiskarn._NEWLINE_Od marca 1942 je deloval kot \xc4\x8dlan kolegija Vosa. Julija 1942 ga je vodstvo NOB poslalo na Dolenjsko, od tam pa oktobra na \xc5\xa0tajersko kot \xc4\x8dlana PK KPS za \xc5\xa0tajersko in namestnika politi\xc4\x8dnega komisarja 4. operativne cone. Padel je pri napadu nem\xc5\xa1ke policijske enote na \xc5\xa1tab cone.'